

**REPUBLIKA HRVATSKA**

 **IX. gimnazija**

 **Zagreb, Dobojska 12**

**Zagreb, 3. 6. 2024. godine**

IZVADAK

iz zapisnika s četrdesete sjednice Školskog odbora IX. gimnazije održane

 3. 6. 2024. godine

D n e v n i r e d:

1. **Usvajanje zapisnika s trideset i šeste, trideset i osme i trideset i devete sjednice Školskog odbora**
2. **Donošenje Odluke o povlačenju prijedloga odluke o izmjenama i dopunama Statuta od 06. 12. 2023. godine**
3. **Donošenje prijedloga Odluke o izmjenama i dopunama Statuta IX. gimnazije**
4. **Donošenje Odluke o Izmjenama i dopunama Proračuna za 2024. – I. rebalans**
5. **Donošenje odluke o nabavi povratne avionske grupne karte za 10 osoba na relaciji Zagreb-Leipzig-Zagreb**
6. **Razno**

Ad.1.) Zapisnici s trideset i šeste i trideset i devete sjednice jednoglasno su verificirani.

Zbog nedostatka kvoruma, verifikacija zapisnika s trideset i osme sjednice obaviti će se na idućoj sjednici Školskog odbora.

Ad.2.) Školski odbor je jednoglasno donio

O D L U K U

o povlačenju prijedloga odluke o izmjenama i dopunama Statuta od 06. 12. 2023. godine.

Ad. 3.) Margareta Krog, tajnica škole, nazočnima je ukratko obrazložila potrebu donošenja prijedloga Odluke o izmjenama i dopunama Statuta IX. gimnazije naglasivši da se izmjene i dopune Statuta najvećim dijelom baziraju na Zakonu o izmjenama i dopunama Zakona o odgoju i obrazovanju u osnovnoj i srednjoj školi (NN br. 156/23) te na Naputku Gradonačelnika Grada Zagreba od 21. veljače 2024. godine, a koji Naputak je bio vezan uz novčane iznose/pragove za odlučivanje u okviru kojih samostalno odlučuju ravnatelji/Školski odbori.

Nakon obrazloženog, Školski odbor je jednoglasno donio

O D L U K U

 o donošenju prijedloga Odluke o izmjenama i dopunama Statuta IX. gimnazije

Ad. 4.) Katarina Duspara, voditeljica računovodstva, nazočnima je ukratko obrazložila potrebu donošenja Odluke o Izmjenama i dopunama Proračuna za 2024. – odnosno I. rebalans, a koji je napravljen prema uputi Gradskog ureda za obrazovanje sport i mlade.

Nakon obrazloženog, Školski odbor je jednoglasno donio

O D L U K U

o Izmjenama i dopunama Proračuna za 2024. godinu – I. rebalans

Ad. 5.) Sonja Lušić Radošević, prof., ravnateljica škole nazočnima je ukratko obrazložila potrebu donošenja Odluke o nabavi povratne avionske grupne karte za 10 osoba na relaciji Zagreb-Leipzig-Zagreb u svrhu putovanja naših osmero učenika i dvoje nastavnika avionom do Leipziga sredinom rujna 2024. godine na međunarodni susret mladih “Euroweek“.

Nakon obrazloženog, Školski odbor je jednoglasno donio

O D L U K U

o nabavi 10 avionskih karata za putovanje u Leipzig od 18. 09. 2024. do 25. 09. 2024. u ukupnom iznosu od 4.640,00 eura za 10 putnika, odnosno 464,00 eura po osobi, a temeljem ponude tvrtke Speranza travel agency, Krapinska 14, Zagreb (najniži iznos ponude).

Ad. 6.) Ravnateljica škole, Sonja Lušić Radošević, prof., nazočne je ukratko izvijestila da je naš učenik III. b razreda Tian Vlašić, uz još jednog učenika iz Republike Hrvatske, dobitnik prestižne nagrade Harvard Prize Book.

Također je izvjestila da se škola priprema za Otvoreni dan IX. gimnazije koji će se održati dana 11. 6. 2024. godine.

 PREDSJEDNICA

 ŠKOLSKOG ODBORA

 Sonja Pospišil, prof.